Γεράκι Ηρακλείου

Το Γεράκι, επισήμως γνωστό ως Γεράκιον, είναι χωριό και έδρα ομώνυμης Κοινότητος του Δήμου Μινώα Πεδιάδος στην Περιφεριακή Ενότητα Ηρακλείου της Κρήτης. Ανήκε στην επαρχία Πεδιάδας.  Βρίσκεται στους δυτικούς πρόποδες του βουνού Σαρακηνό (υψόμετρο 1.588 μ.) στη Δίκτη. Στα ανατολικά του χωριού βλέπουμε τη Γερακιανή Λαγκάδα, τοπίο με φυσική ομορφιά.  Η απόστασή του από το Ηράκλειο είναι 48,9 χιλιόμετρα.  Παράγει λάδι, σταφίδα, οινοστάφυλα και δημητριακά, ενώ φημίζεται και για τα κτηνοτροφικά του προϊόντα.

Στον οικισμό βρίσκονται  οι ναοί της Σύναξης των Αρχαγγέλων Μιχαήλ και Γαβριήλ, με καπνισμένες τοιχογραφίες και επίσης ο Άγιος Γεώργιος και η Αγία Παρασκευή. Υπάρχει Δημοτικό σχολείο και δραστηριοποιείται πολιτιστικός σύλλογος, με το όνομα "Αργαστήρι".

 Κοινότητα Γερακίου 
βλ. Κοινότητα Γερακίου

Εκτός από την έδρα της, η Κοινότητα Γερακίου περιλαμβάνει και τον οικισμό Αρμάχα. Η απογραφή του 2011 αναφέρει:

 Αρμάχα, η (68)
 Γεράκιον, το (254)

Συνολικά η κοινότητα έχει 322 κατοίκους.

Η Κοινότητα εκπροσωπείται από τριμελές Συμβούλιο με επικεφαλής τον πρόεδρο, Εμμανουήλ Παπαδαντωνάκη.

 Κοινοτάρχες Γερακίου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Γερακίου.
+Πρόεδροι Κοινότητος Γερακίουπερίοδοςόνομα1978–1982Γκιαουράκης Μιχαήλ1982–1986Παπαδάκης Ιωσήφ1986–1990Καγουδάκης Ζαχαρίας1990–1994Παπαδάκης Ιωσήφ2010–20192019–2023Γκιαουράκης Νικόλαος2024–Παπαδαντωνάκης Εμμανουήλ

 Ιστορικά στοιχεία 
Το όνομα πιθανολογείται ότι οφείλεται στον πρώτο οικιστή Γεράκη, που αναφέρεται σε έγγραφο του Δουκικού Αρχείου του Χάντακα το 1394.

Η Γερακιανή Λαγκάδα είναι γνωστή γιατί το 1867 μέσω αυτής ο Ομέρ Πασάς οδήγησε το στρατό του και πυρπόλησε το οροπέδιο του Λασιθίου επειδή οι επαναστάτες φρουρούσαν τις εισόδους «Αμπέλου» και «Τσούλη Μνήμα».

Το 1583 το χωριό αναγράφεται Gerachi με 200 κατοίκους και η Αρμάχα Ermagha μεΚαστροφύλακας, Κ 103 61 κατοίκους. Κανένας Τούρκος δεν υπήρχε στην Αρμάχα, όπως δείχνει η απογραφή του 1881. Το 1971 είχε 145 κατοίκους.

 Παραπομπές 

 Περαιτέρω ανάγνωση 



 Εξωτερικοί σύνδεσμοι 
 Το Γεράκι στην ιστοσελίδα του Δήμου Καστελλίου.

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Καστελλίου